armvectores/hy_wikipedia_2023 huggingface dataset:
Մեքսիկայի ազգային ինքնավար համալսարան

Մեքսիկայի ազգային ինքնավար համալսարան (իսպ.՝ Universidad Nacional Autónoma de México, հանրային գիտահետազոտական համալսարան Մեքսիկայի Մեխիկո քաղաքում, ամենամեծ համալսարանը Լատինական Ամերիկայում։


== Պատմություն ==
ՄԱԻՀ հիմնադրվել է 1910 թվականի սեպտեմբերի 22-ին Ջուստո Սիերայի կողմից` որպես Մեքսիկայի արքայական համալսարանին հաջորդող ազատ այլընտրանքային կառույց (հիմնադրվել է 1551 թվականի սեպտեմբերի 21-ին հռոմեացի կայսր Չարլզ V-ի արքայական հրովարտակով և 1867 թվականին վերջնական փակվել է լիբերալների կողմից)։ Մեքսիկայի ազգային ինքնավար համալսարանն ակադեմիական գործունեության համար օգտագործում է Մեխիկոյի կենտրոնում գտնվող կառույցները, որոնք մի ժամանակ պատկանել են Մեքսիկայի արքայական համալսարանին։
Համալսարանը ինքնավարություն ստացել է 1929 թվականին, երբ արդեն կարող էր ազատ տնօրինել իր ժամանակացույցը, սահմանել բյուջեն` առանց կառավարության միջամտության։
ՄԱԻՀ հրատարակչական գործունեություն է իրականացնում տարբեր բնագավառներում՝ մաթեմատիկա, ֆիզիկա, պատմություն։ Մեքսիկայի միակ համալսարանն է, որի շրջանավարտներն արժանացել են Նոբելյան մրցանակի՝ Ալֆոնսո Գարսիա Ռոբլես (Խաղաղության Նոբելյան մրցանակ), Օկտավիո Պազ (Նոբելյան մրցանակ գրականությունից) և Մարիո Մոլինա (Նոբելյան մրցանակ քիմիայից).
Բացի Լատինական Ամերիկայի ամենահայտնի համալսարանը լինելուց, ՄԱԻՀ համալսարանական տարածքն ամենամեծն է ու աչքի է ընկնում իր գեղարվեստական առանձնահատկությամբ։ Այն ՅՈՒՆԵՍԿՕ-ի համաշխարհային ժառանգության արժեք է, որն ստեղծվել է 20-րդ դարի մեքսիկացի ճարտարապետների կողմից։ Համալսարանական գլխավոր տարածքի պատերը նկարազարդված են մեքսիկացի հայտնի արվեստագետներ Խոսե Դավիդ Սիկեյրոսի և Դիեգո Ռիվերայի կողմից։
ՄԱԻՀ իսպանախոս ամենաառաջատար համալսարանն է։


== Շրջանավարտներ ==
Խոսե Սարուխան
Կառլոս Սլիմ
Կառլոս Անթառամյան
Բարբարա Յակոբս
Կառլոս Ֆուենտես


== Տես նաև ==
Կենտրոնական գրադարան (ՄԱԻՀ)
Ժամանակակից արվեստի համալսարանական թանգարան (ՄԱԻՀ)


== Ծանոթագրություններ ==


== Գրականություն ==
Jiménez Rueda, Julio. Historia Jurídica de la Universidad de México. Mexico City։ Imprenta Universitaria 1955.
Mabry, Donald J. The Mexican University and the State. College Station։ Texas A&M Press 1982.
Mayo, Sebastián, La educación socialista en México: El Asalto a la Universidad Nacional. Mexico։ El Caballito 1985.
Wences Reza, Rosalío, La Universidad en la historia de México. Mexcio։ Editorial Línea 1984.


== Արտաքին հղումներ ==
Մեքսիկայի ազգային ինքնավար համալսարանի պաշտոնական կայքը
Դմիտրովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Դմիտրովկա գյուղում բնակվում էր 1 196 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արկած (վեպ)

Արկած (անգլ.՝ Adventure), ամերիկացի գրող Ջեկ Լոնդոնի վեպերից մեկը։ Գիրքը լույս է տեսել 1911 թվականին։ Այս գիրքը բացահայտում է մարդու տիրապետությունը մեկ այլ մարդու նկատմամբ, մարդկային մեծ ռասաների տարբերությունը, կանանց ազատության և մարդկային ոգու հզորությունը, բնության և հասարակության հավասարակշռված պայքարը։


== Ծանոթագրություններ ==


== Արտաքին հղումներ ==
Վեպը գուտենբերգի նախագծում
Գոմեր (Խիզանի գավառակ)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, գյուղ Արևմտյան Հայաստանում, Բիթլիսի վիլայեթի Խիզանի գավառակում` Մամռտանքի գավառում։
1909 թվականին ուներ 6 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սուրբ Ստեփանոս հայկական տարրական դպրոց

Սուրբ Ստեփանոս հայկական տարրական դպրոց (արևմտ․հայ․՝ Սուրբ Ստեփանոս ), հայկական մասնավոր դպրոց ԱՄՆ-ում, որը հիմնադրվել է 1984 թվականին Ուոթերթաունում, Մասաչուսեթս նահանգում։
Դպրոցի շենքը վերանորոգվել է 2011 թվականից մինչ 2012 թվականի օգոստոսի 31-ը, և այժմ այն զբաղեցնում է մոտավորապես 558մ² տարածք։ Նաև գործում է  մանկապարտեզ, որը գտնվում է առանձին մասնաշենքում։ 
Դպրոցի տնօրեն՝ Հուրի Բոյամյան։ 


== Պատմություն ==
Դպրոցը հիմնադրվել է 1984 թվականին Մեծ Բոստոն ագլոմերացիայում (Նոր Անգլիա) հայ համայնքին տրամադրված վայրում, որտեղ երեխաները կարող էին սովորել կարդալ, գրել և խոսել հայերեն։ Դպրոցը համագործակցում է Սուրբ Ստեփանոս Հայ Առաքելական եկեղեցու հետ։ 1985 թվականին մանկապարտեզ է ստեղծվում։ 1998 կառուցվում է տարրական դպրոցի շենքը։ 2003 թվականին դպրոցը ճանաչվում է Նոր Անգլիայի անկախ դպրոցների միության (անգլ․՝ Association of Independent Schools in New England) կողմից, առաջին և միակ ճանաչված հայկական դպրոցն դառնալով Նոր Անգլիայում։ 2004 թվականից սկսած դպրոցը աշակերտների համար կազմակերպում է ճանապարհորդություններ դեպի Հայաստան։ 2005 թվականին աշկարտների քանակը հասնում էր 190։ 2011 թվականին դպրոցը ՀՀ Սփյուռքի նախարարության կողմից ճանաչվում է որպես լավագույն հայկական դպրոց սփյուռքում։ 2012 թվականին դպրոցին կից կառուցվում է նոր մասնաշենք նախադպրոցականների համար։


== Ծանոթագրություններ ==


== Արտաքին հղումներ ==
SSAES.org՝ դպրոցի պաշտոնական կայք
Armenian Weekly. Սուրբ Ստեփանոս հայկական տարրական դպրոցը կնշի 35-ամյակը (22 հոկտեմբերի, 2019 թ.)
Մեծ Բոստոնի Սուրբ Ստեփանոս Հայ Առաքելական Եկեղեցի. SSAES
ANCA.org (Ամերիկայի Հայ Դատի Յանձնախումբ) Սուրբ Ստեփանոս հայկական նախակրթարանը պիտի տօնէ 30-ամեակը (22 Մարտ, 2016)
https://www.facebook.com/SSAES.School
Դեպի Լուսին՝ տեղափոխմամբ

«Դեպի լուսին՝ տեղափոխմամբ» (ռուս.՝ «На Луну с пересадкой»), խորհրդային մանկական գեղարվեստական ֆիլմ, որը նկարահանվել է 1934 թվականին։ Էկրան է բարձրացել 1935 թվականի փետրվարի 20-ին։


== Սյուժե ==
Կոլտնտեսության դպրոցականները սիրում են ավիամոդելիզմ։ Նրանցից մեկը՝ պիոներ Լյոնյան, կարողացել է նախագծել միջմոլորակային հրթիռի մոդել։ Գիշերը տղաները նրան ուղարկում են Լուսին։
Առավոտյան կոլտնտեսականները նրան գտնում են դաշտում։ Քաղաքական բաժնի պետը բացատրում է, որ առանց սովորելու Լուսին չես թռչի։ Նա սկսում է օգնել տղաներին սավառնակի վրա աշխատելիս։ Գյուղ է ժամանում օդաչու Նատաշան՝ քաղաքական բաժնի պետի քույրը։ Նա օգնում է կատարելագործել ինքնաթիռի դիզայնը։
Լյոնյան գաղտնի սավառնակը կցում է Նատաշայի ինքնաթիռին։ Թռիչքի ժամանակ վթար է տեղի ունենում, և Լյոնյան տեղափոխվում է հիվանդանոց։
Մի քանի շաբաթ անց Լյոնյան նամակ է ստանում Նատաշայից, որով վերջինս տեղեկացնում է, որ աշնանը Ղրիմում տեղի կունենան երիտասարդ սավառնակավարների համամիութենական մրցումներ։ Լյոնյան գնում է մասնակցելու և գրավում առաջին տեղերից մեկը։


== Դերերում ==
Լեոնիդ Գլեբով – Լյոնյա
Ալեքսանդր Բրյանցև – բժիշկ
Նատալյա Ռոստովա – Լյոնյայի մայրը
Իվան Սավելև – ՄՏԲ քաղաքական բաժնի պետ
Եվգենյա Պիրյալովա – օդաչու Նատաշա
Իրինա Ֆեդոտովա – փոստատար
Նինա Լատոնինա – բուժքույր
Օլգա Կուռնոսովա – Օլյա
Միխայիլ Ֆադեև – Միշկա
Պյոտր Կուլիկով – Պետյա


== Նկարահանող խումբ ==
Սցենարի հեղինակ՝ Ալեքսանդր Պանտելեև
Ռեժիսոր՝ Նիկոլայ Լեբեդև
Օպերատոր՝ Վասիլի Սիմբիրցև
Նկարիչ՝ Աբրամ Վեկսլեր


== Արձագանքներ ==
Կինոգետ Կիրա Պարամոնովան գրել է, որ «սցենարի հեղինակ Ա. Պանտելեևը և ռեժիսորը ամեն ինչ անում են, որպեսզի վերստեղծեն իրական մթնոլորտը, ցույց տան ամեն ինչ այնպես, ինչպես տեղի է ունենում կյանքում»։ «Պակաս կարևոր չէ նաև այն,– գրել է նա,– որ հեղինակները ձգտում էին երեխաների երևակայությունը կապել իրական իրադարձությունների հետ»։


== Ծանոթագրություններ ==


== Գրականություն ==
На Луну с пересадкой // Советские художественные фильмы. Аннотированный каталог. Немые фильмы  (1918—1935) / Сост. Н.А.Глаголева, М.Х. Зак, А.В. Мачерет и др .; под ред. А. В. Мачерета. — М.: Искусство, 1961. — Т. 1. — С. 493. — 528 с.
Парамонова К. Николай Лебедев // 20 режиссёрских биографий // Сборник / Сост. Р. Д. Черненко. — М.: Искусство, 1978. — С. 82—98. — 408 с. — (Мастера советского кино).


== Արտաքին հղումներ ==
Ֆիլմը «Энциклопедия отечественного кино» կայքում
Օրինյակի մշակույթ

Օրինյակի մշակույթ, ուշ պալեոլիթի վաղ շրջանի հնագիտական մշակույթ։ Անվանվել է ըստ Օրինյակ քարայրի (Ֆրանսիայի Վերին Գարոն դեպարտամենտում) պեղումների։
Ֆրանսիայում այն թվագրվում է մ․ թ․ ա․ 33000-19000 տարի։ Հաջորդել է մուստիերյան մշակույթին, որի հետ օրգանական կապ չունի (հավանաբար ոչ թե արևմտաեվրոպական, այլ ներմուծված մշակույթ է)։


== Տարածում ==
Նախորդել է սոչյուտրեյան մշակույթին։ Տարածված է եղել Արմևմտյան և Կենտրոնական Եվրոպայի մի շարք երկրներում։ Օրինյակի մշակույթին բնորոշ են կայծքարե շեղբերը, քերիչները, զարգացած ոսկրամշակությունը (մասնավորապես՝ նիզակների ոսկրե շեղբերը), հարաբերականորեն՝ նաև կերպարվեստը։

		
		
		
		


== Արտաքին հղումներ ==
ВЕРХНИЙ ПАЛЕОЛИТ. HOMO SAPIENS
Քյուրտ-Գաջի

Քյուրտ-Գաջի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է  1650 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դոնի Ռոստով (օդանավակայան)

Անվան այլ կիրառումների համար տե՛ս՝ Դոնի Ռոստով (այլ կիրառումներ)Դոնի Ռոստով, միջազգային օդանավակայան, որը գտնվում է Դոնի Ռոստովում։ Օդանավակայանը գտնվում է քաղաքի կենտրոնից 8 կմ հեռավորության վրա։ Օդանավակայանը միակ միջազգային օդանավակայանն է Ռոստովի մարզում։ 2014 թվականին օդանավակայանը տեղափոխել է ավելի քան 2,342 մլն ուղևոր։ Ըստ պաշտոնական կայքի տվյալներով օդանավակայանը 2014 թվականին իրականացրել է ռուսական և արտասահմանյան ավիաընկերությունների կողմից 78 կանոնավոր չվերթներ։ Օդանավակայնի հիմնական ավիափոխադրողներն են «Դոնավիա»-ն, «ՅուՏէյր»-ը և «S7 Airlines»-ը։ Օդանավակայանը շահագործում է հետևյալ ինքնաթիռները՝ Airbus A310, Airbus A319, Airbus A320, Boeing 737 Classic, Boeing 737, Boeing 757, Boeing 767 և CRJ։


== Պատմություն ==
Օդանավակայանը հիմնադրվել է 1925 թվականին, և առաջին չվերթը իրականացվել է նույն թվականի հունիսի 25-ին, Դոնի Ռոստովից դեպի Մոսկվա։ 1926 թվականին բացվեց նոր չվերթ հետևյալ ուղղությամբ՝ Թբիլիսի - Դոնի Ռոստով - Մոսկվա։ 2011 թվականին օդանավակայնը տեղափոխել է ավելի քան 1,5 մլն ուղևոր։


== Ուղղություններ ==


=== Վիճակագրություն ===


== Ծանոթագրություններ ==


== Արտաքին հղումներ ==
Օդանավակայանի պաշտոնական կայք
Օդանավակայնի լուսանկարները
Դոնի Ռոստովի վիրտուալ օդանավակայանը Archived 2014-08-29 at the Wayback Machine.
Սանտա Մարիա դե լա Դեֆենսիոն

Սանտա Մարիա դե լա Դեֆենսիոն (իսպ.՝ El Puerto de Santa María)՝ վանքը գտնվում է Խերես դե լա Ֆրոնտերայում (Կադիս, Իսպանիա)։ XV դարում ուշ գոթական ոճով կառուցված այս վանքը Կադիսի ամենաարժեքավոր ու նշանավոր կառույցներից է : Շինության ստեղծումը նախաձեռնել է Ալվարո Օբերտոս դե Վալետոն` խերեսցի մի ասպետ, որն այդ ժամանակ զբաղվում էր թագավոր Ալֆոնսո X-ի գլխավորությամբ 1264 թվականին արաբներից ետ գրաված տարածքների պաշտպանությամբ ու հսկողությամբ։


== Պատմություն ==
1475 թվականին Օբերտոն տեղափոխվում է Գուադալետե գետի մերձակա տարածք` որոշելով այդտեղ Սուրբ Մարիամին (Սանտա Մարիային) նվիրված սրբավայր կառուցել։ XVII դարի վերջում եկեղեցին արդեն իր նախնական տեսքը ստացել էր, սակայն վերջնական ծրագիրը դեռ իրագործված չէր։
Հետագայում 1667 թվականին ավարտվում է եկեղեցու ճակատային մասի կառուցումը` արդեն բարոկկո ոճով :
1810 թվականին եկեղեցին զգալի վնասներ է կրում` կապված ֆրանսիական նվաճումների հետ։ Ֆրանսիական զորքի մոտենալը ստիպում է Սանտա Մարիա դե լա Դեֆենսիոնի վանականներին լքել եկեղեցին։ Վերադառնալուց հետո վերջիններս այն հայտնաբերում են գրեթե ավերված ու թալանված վիճակում։ Հետագայում, իհարկե, մենաստանը վերականգվել է ու այժմ հատուկ վերահսկողության տակ է գտնվում : Այս վանքում հայտնաբերված արվեստի արժեքավոր գործերի շարքում պետք է ընդգծել ոսկեդարի իսպանացի հայտնի գեղանկարիչ Ֆրանսիսկո դե Սուրբարանի կտավները, որոնք այժմ պահվում են Կադիսի տարբեր թանգարաններում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Iglesia Mayor Prioral Archived 2006-05-10 at the Wayback Machine. en Spain.info
Cadizpedia
Հիննիալա

Հիննիալա (էստ․՝ Hinniala), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թանղին

Թանղին, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մուդա (գյուղ, Էմմաստե շրջան)

Մուդա (էստ․՝ Muda), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արցախի Հանրապետության պետական-քաղաքական կառուցվածք

ԼՂՀ իշխանությունը պատկանում է ժողովրդին, որն այն իրականացնում է ազատ ընտրությունների, հանրաքվեների, ինչպես նաև Սահմանադրությամբ և օրենքներով նախատեսված պետական և տեղական ինքնակառավարման մարմինների և պաշտոնատար անձանց միջոցով։ Հանրապետությունում պետական իշխանության համակարգը հիմնված է օրենսդիր, գործադիր և դատական իշխանությունների բաժանման ու հավասարակշռման, ինչպես նաև իշխանության հանրապետական և տեղական մարմինների լիազորությունների տարանջատման սկզբունքների վրա։ ԼՂՀ պետության գլուխը հանրապետության նախագահն է, օրենսդիր իշխանության բարձրագույն մարմինը՝ ԱԺ-ն, գործադիր իշխանությունն իրականացնում է Կառավարությունը։ 2006-ի դեկտեմբերի 10-ին համաժողովրդական հանրաքվեով ընդունվել է ԼՂՀ Սահմանադրությունը, որով մարդու հիմնական, իրավունքներն ու ազատությունները ճանաչվել են որպես անօտարելի ու բարձրագույն արժեքներ, ազատության, արդարության և խաղաղության հիմք։ Հանրապետությունում ճանաչվում են գաղափարախոս, բազմակարծությունն ու բազմակուսակցականությունը, երաշխավորվում են տնտեսական գործունեության ազատությունը և ազատ տնտեսական մրցակցությունը, սեփականության բոլոր ձևերի զարգացումն ու հավասար իրավ, պաշտպանությունը, տեղական ինքնակառավարումը։
Օլգա Անդրեևա

Օլգա Դավիդովնա Անդրեևա (ռուս.՝ Ольга Давыдовна Андреева, հուլիսի 21, 1915(1915-07-21), Պետրոգրադ, Ռուսական կայսրություն - մայիսի 7, 2007(2007-05-07), Սանկտ Պետերբուրգ, Ռուսաստան), օպերայի խորհրդային և ռուս երգչուհի (սոպրանո) և մանկավարժ։ ՌԽՖՍՀ վաստակավոր արտիստ (1971), Ղազախական ԽՍՀ ժողովրդական արտիստ (1985), Ռուսաստանի ժողովրդական արտիստ (2001)։ «Հայրենիքին մատուցած ծառայությունների համար» 4-րդ աստիճանի շքանշանակիր (2005)։


== Կենսագրություն ==
Օլգա Անդրևնան ծնվել է 1915 թվականի հուլիսի 21-ին Սանկտ Պետերբուրգում (ըստ որոշ աղբյուրների ծննդյան ամսաթիվը 1919 թվականի հունիսի 16-ն է)։ 1937 թվականին ավարտել է Լենինգրադի պետական կոնսենվատորիայի դաշնամուրի բաժինը, հետագայում ուսանել է վոկալ։ 1941-1942 թվականներին երգել է շրջափակման մեջ գտնվող Լենինգրադում Պուլկովոյի բարձունքի պաշտպանների, Բալթիկի ծովագնացների համար, «Կյանքի ճանապարհ»-ին, հիվանդանոցներում և քաղաքի ձեռնարկություններում։ 1945 թվականին ավարտել է կոնսերվատորիայի վոկալի բաժինը։
1944 թվականից 1948 թվականը եղել է Լենինգրադի տարածաշրջանային օպերայի թատրոնի մենակատար, 1948-ից 1951 թվականները՝ Սարատովի պետական օպերային թատրոնի և բալետի մենակատար։ 1951-ից 1962 թվականների ընթացքում եղել է Լենինգրադի երաժշտական կոմեդիայի թատրոնի, Լենինգրադի ֆիլհարմոնիայի և Օպերայի և բալետի փոքր թատրոնի մենակատարուհի։
1962 թվականին Անդրեևան հետևել է խորհրդային գործիչների կոչին՝ օգնելու ստեղծել ինքնագործ խումբ՝ յուրացնելու խոպան հողերը։ Նա ստեղծել է 130 անդամ ունեցող պարի և երգի «Ցելիննիկ» անսամբլը, որտեղ ներառված էին ամենատարբեր մասնագիտությունների ներկայացուցիչներ՝ կոմբայնավարներ, փականագործներ, ծեփողներ, հեռագրողներ և այլն։ 1962-1965 թվականներին Անդրեևան համույթի գեղարվեստական ղեկավարն էր։ Հետագայում համույթը կրել է «ժողովրդական» կոչումը։
1965-1979 թվականներին Անդրևնան կրկին եղել է Լենինգրադի ֆիլհարմոնիայի մենակատարուհի, հետո մենակատարուհի է աշխատել Լենինգրադի ռադիոյում և հեռուստատեսությունում։ Եղել է Սանկտպետերբուրգյան կոնսերվատորիայի պատվավոր պրոֆեսոր։
Կատարել է Տոսկայի, Տատայանայի, Մարիցայի, Սիլվայի պարտիաները։ Նրա երգացանկում եղել են նաև հին ռուսական ռոմանսներ։ Օլգա Անդրեեևնան մահացել է 2007 թվականի մայիսի 7-ին։ Թաղված է Սանկտ Պետերբուրգի Բոլշեոխտինսկի գերեզմանոցում։


== Ծանոթագրություններ ==
Էոժեն Փափազյան

Էոժեն Փափազյան (1887, Իզմիր, Զմյուռնիայի սանջակ, Այդինի վիլայեթ, Օսմանյան կայսրություն - 1963, Ալեքսանդրիա, Եգիպտոս), հայ դաշնակահար, հասարակական գործիչ։


== Կենսագրություն ==
Էոժեն Փափազյանը ծնվել է 1887 թվականին Էրզրումում (ներկայում՝ Թուրքիայում)։ 1895 թվականին տեղափոխվել է Ալեքսանդրիա, ստացել երաժշտական կրթություն։ Տասներկու տարեկանում հանդես է եկել մենահամերգով։ Ավարտել է Փարիզի «Էքոլ նորմալ» երաժշտական բարձրագույն դպրոցը (դասատու՝ Ա. Կորտո)։
Մշակել է նոտագրության նորարարարական՝ 6-տող համակարգ՝ ձերբազատվելով ալտերացիայի նշանների ավելորդ ծանրաբեռնվածությունից, որը համարվել է նմանօրինակ մտահղացումներից լավագույնը։
1911 թվականից դասավանդել է Ալեքսանդրիայի կոնսերվատորիայում (նրա բազմաթիվ սաներ դարձել են անվանի դաշնակահարներ)։ Հանդես է եկել նաև որպես կոնցերտմայստեր, կազմակերպել համերգներ։
Հեղինակել է ջութակի, դաշնամուրի համար նախատեսված, խմբերգային և այլ ստեղծագործություններ։ Փափազյանի նախաձեռնությամբ հիմնադրվել է Եգիպտոսի երաժշտական ընկերակցությունը։
Էոժեն Փափազյանը մահացել է 1963 թվականին Ալեքսանդրայում (Եգիպտոս)։
Կուրզու

Կուրզու (վրաց.՝ კურზუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 582 մարդ։


== Ծանոթագրություններ ==
Կրիսադա Պորնվերոջ

Կրիսադա Պորնվերոջ (հունիսի 1, 1977(1977-06-01), Բանգկոկ, Թաիլանդ), թաիլանդացի դերասան և մոդել։ 2007 թվականին նա  Էնն Զոնգպրասոմի հետ նկարահանվել է «Likit Gammatep» լակորնում, որտեղ  նա մարմնավորել է Էննի խորթ տղայի, իսկ հետագայում ամուսնու դերը։
2012 թվականին նա նորից վերամիավորվել է Էնն Զոնգպրասոմի հետ` սարսափ/դրամա/մելոդրամա լակորնում, որը կոչվում է «Qi PAO»։ 2013 թվականին նա նկարահանվել է «Wiang Roy Dao» լակորնում, որը խաղացել է Նատպոհն Թամերուկի հետ։


== Ֆիլմագրություն ==


=== Հեռուստատեսություն ===


== Ծանոթագրություններ ==
Deloitte Football Money League

Deloitte Football Money League, ֆուտբոլային ակումբների ցանկ ըստ եկամուտի ֆուտբոլային գործարքներից։ Ցանկը հրապարակվում է ամեն տարվա փետրվար ամսվա սկզբում «Deloitte» հաշվապահական խորհրդատվական կազմակերպության կողմից։


== Ակումբներ ==


== Աղբյուրներ ==
deloitte.com Archived 2014-08-11 at the Wayback Machine.
ESPN: Rolling out of control


=== Հղումներ նախորդ տարիների տվյալներին ===
Deloitte Football Money League 2017 (rankings for the 2015—16 season) PDF
Deloitte Football Money League 2016 (rankings for the 2014—15 season) PDF
Deloitte Football Money League 2015 Archived 2018-11-07 at the Wayback Machine. (rankings for the 2013—14 season) PDF
Deloitte Football Money League 2014 Archived 2013-12-20 at the Wayback Machine. (rankings for the 2012—13 season) PDF
Deloitte Football Money League 2013 Archived 2013-12-20 at the Wayback Machine. (rankings for the 2011—12 season) PDF
Deloitte Football Money League 2012 Archived 2014-10-15 at the Wayback Machine. (rankings for the 2010—11 season) PDF
Deloitte Football Money League 2011 Archived 2014-10-15 at the Wayback Machine. (rankings for the 2009—10 season) PDF Archived 2011-11-25 at the Wayback Machine.
Deloitte Football Money League 2010 (rankings for the 2008—09 season) PDF
Deloitte Football Money League 2009 (rankings for the 2007—08 season) PDF(չաշխատող հղում)
Deloitte Football Money League 2008 Archived 2014-02-01 at the Wayback Machine. (rankings for the 2006—07 season) PDF
Deloitte Football Money League 2007 (rankings for the 2005—06 season) PDF
Deloitte Football Money League 2006 (rankings for the 2004—05 season) PDF
Deloitte Football Money League 2005 Archived 2014-02-01 at the Wayback Machine. (rankings for the 2003—04 season) PDF
Պետրովկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка, բաշկիրերեն՝ Петровка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նելեժ

Նելեժ (ռուս.՝ Нележ), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Փափազյան

Ջոն Ժուլի Փափազյան (1914, Կահիրե), հայ գեղանկարիչ։


== Կենսագրություն ==
Ավարտել է Ալեքսանդրիայի քոլեջը, Փարիզում հաճախել է Լուվրի դպրոց, Հռոմում` Գեղարվեստի վարժարան, այն ավարտել է ոսկե մեդալով։ Զբաղվել է գրականությամբ։ 1962 թվականին Բեյրութում բացել է անհատական ցուցահանդես։ Ապրել և ստեղծագործել է Բեյրութում։  Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
«Ծաղիկներ»
«Փասիոն»
«Ադրիատիկի ծովափը»
«Նոր աշխարհ»
«Իտալական պալատ»
«Ստվեր»
«Լիբանանի բնանկար»
«Մայրը»
«Ֆերմայում»
«Ներքին պայքար»


== Մատենագրություն ==
Վ. Թութունչյան, Ջոն Բաբազյանի նկարահանդեսի բացման առիթվ. «Զվարթնոց», 1962, 13 նոյեմբերի։


== Ծանոթագրություններ ==
Հասմիկ Հացագործյան

Հասմիկ Գաբրիելի Հացագործյան (հուլիսի 15, 1957(1957-07-15), Երևան, Հայկական ԽՍՀ, ԽՍՀՄ), հայ օպերային երգչուհի, ՀՀ վաստակավոր արտիստ‌ (2003)։


== Կենսագրություն ==
Հասմիկ Հացագործյանը ծնվել է 1957 թվականի հուլիսի 15-ին Երևանում. օպերային երգչուհի Ելենա Միքայելյանի դուստրն է։ 1981 թվականին ավարտել է Երևանի պետական կոնսերվատորիայի դաշնամուրի բաժինը, 1983 թվականին՝ Երևանի կոնսերվատորիայի մեներգեցողության բաժինը։ 1983 թվականից՝ Երևանի օպերայի և բալետի թատրոնի մեներգչուհի, 1985 թվականից դասավանդում է Երևանի կոնսերվատորիայում։ Հյուրախաղերով հանդես է եկել բազմաթիվ երկրներում։ Միջազգային մրցույթների դափնեկիր է։


== Դերերգեր ==
Դեզդեմոնա՝ Ջուզեպպե Վերդիի «Օթելլո»
Վիոլետա՝ Վերդիի «Տրավիատա»
Տոսկա՝ Ջակոմո Պուչչինիի «Տոսկա»
Միմի՝ Պուչինիի «Բոհեմ»
Պաոլինա՝ Գաետանո Դոնիցետիի «Պողիկտոս»
Նորմա՝ Վինչենցո Բելլինիի «Նորմա»
Անուշ՝ Արմեն Տիգրանյանի «Անուշ»
Փառանձեմ՝ Տիգրան Չուխաճյանի «Արշակ Բ»


== Մրցանակներ ==
Մեծ մրցանակ՝ Բրազիլիա, 1989
2-րդ մրցանակ՝ Իտալիա, 1990
Բելլինիի անվան մրցանակ, 1990
1-ին մրցանակ՝ Պորտուգալիա, Լուիզա Տոդիի անվան մրցանակ, 1991
ՀՀ վաստակավոր արտիստ, 2003


== Ծանոթագրություններ ==
Տալասի հովիտ

Տալասի հովիտ (ղրղզ.՝ Талас өрөөнү), միջլեռնային գոգհովիտ Տյան-Շանի հյուսիսում, մեծ մասամբ Ղրղզստանում։ Գտնվում է Կիրգիզական (հյուսիսում) և Տալասի Ալաթաու (հարավում) լեռնաշղթաների միջև։ Երկարությունը մոտ 250 կմ է։ Բարձրությունը՝ 600-2000 մ։ Կազմված է թերթաքարերից, ավազաքարերից, կրաքարերից և գրանիտներից։ Տիրապետում են կիսաանապատային, չոր տափաստանային և տափաստանային լանդշաֆտները, հանդիպում են օազիսներ։ Ոռոգման նպատակով կառուցվել է Կիրովի ջրամբարը։ Տալասի հովիտում է Տալաս քաղաքը։
Կաղապար:Ղրղզստան-անավարտ
Ֆրատամինորե

Ֆրատամինորե (իտալերեն՝ Frattaminore, նեապ.՝ Vuoscoriale), քաղաք Իտալիայում՝ Կամպանիա մարզի Նեապոլի գավառում։ Սահմանակից է Կարդիտո, Կրիսպանո, Ֆրատամաջորե, Օրտա դի Ատելլա, Սանտ'Արպինո, Սուչիվո համայնքներին։ 
Բնակչության թվաքանակը 2004 թվականի տվյալներով եղել է 15.987, 2014 թվականի տվյալներով՝ 16.193: Բնակչության խտությունը կազմում է 8033,7 մարդ/կմ²։ Համայնքն զբաղեցնում է 1,99 կմ² տարածք։ Փոստային ինդեքս՝ 80020, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Միննիբաևո

Միննիբաևո (ռուս.՝ Миннибаево, բաշկիրերեն՝ Миңнебай), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավագը (ֆիլմ)

«Ավագը» (ռուս.՝ «Старшина»), 1979 թվականի խորհրդային գեղարվեստական ֆիլմն Հայրենական մեծ պատերազմի մասին։


== Սյուժե ==
Տանկիստ-ավագ Կացուբան, ծանր վնասվածք ստանալով, հայտնվում է հոսպիտալում։
Բայց պատերազմը մոտենում է ավարտին, և ապաքինվելուց հետո Կացուբան ստանում անսպասելի հանձնարարություն․ նա ուղարկվում է թիկունքում՝ օդաչուների ուսումնարան, որտեղ դառնում է էսկադրիլիայի ավագ։ Կուրսանտների հետ հարաբերությունները միանգամից չեն դասավորվում, բայց հետո ավագը իսկական «հայր» է դառնում պատերազմով կոփված տղաների համար։
Գալիս է Հաղթանակի օրը, որը բոլորի համար տոն է դառnում։ Ավագը և նրա կուրսանտները նույնպես հաղթել են, բայց նրանք աչքերն արցունքներով է լցնում  կորստի դառնությունը և ցավը նրանց համար, ովքեր չեն ապրել մինչև մեծ հաղթանակ։


== Մրցանակներ ==
1980 – սցենարիստ Վլադիմիր Կունինը, ռեժիսոր Նիկոլայ Կոշելևը, օպերատոր Ալեքսեյ Ղամբարյանը, դերասան Վլադիմիր Գոստյուխինը «Ավագը» ֆիլմի ստեղծման համար արժանացել են Ալեքսանդր Դովժենկոյի անվան արծաթե մեդալների։


== Դերերում ==
Վլադիմիր Գոստյուխին – ավագ Կացուբա
Նատալյա Սայկո – Նատաշա
Ալեքսանդր Վասիլև – կուրսանտ Նիկոլսկի
Անատոլի Գորին – կուրսանտ Տարասկին
Ալեքսանդր Ժդանով – կուրսանտ Չեբոտար
Անդրեյ Դանիլով – կուրսանտ Սերգեև
Ռամազ Աբուշիձե – կուրսանտ Մենջերիձե
Վլադիմիր Յուրև – կուրսանտ Լեսաև
Պավել Կաշլակով – գնդապետ Եգորով
Իգոր Կոմարով – գեներալ Լեժիև
Իվան Բորտնիկ – Իվան Նիկանորիչ, հաշմանդամ
Նիկոլայ Լավրով – կապիտան Խիժնյակ
Դմիտրի Լադիգին – կրտսեր լեյտենանտ Պուգաչով
Իգոր Եֆիմով – գնդապետ բանակի շտաբից
Վալերի Միրոնով – լեյտենանտ
Նիկիտա Միխայլովսկի – տանկիստ


== Նկարահանող խումբ ==
Ռեժիսոր՝ Նիկոլայ Կոշելև
Սցենարիստ՝ Վլադիմիր Կունին
Օպերատոր՝ Ալեքսեյ Ղամբարյան
Կոմպոզիտոր՝ Իգոր Ցվետկով
Բեմադրող նկարիչ՝ Գեորգի Կրոպաչով
Նկարիչ-դեկորատոր՝ Վիկտոր Իվանով
Հնչյունային ռեժիսոր՝ Հարրի Բելենկի
Երգերի տեքստերի հեղինակ՝ Ալեքսանդր Տվարդովսկի
Մոնտաժող՝ Աննա Բաբուշկինա
Կոստյումներ՝ Ն. Խոլմովա


== Հետաքրքիր փաստեր ==
Վլադիմիր Գոստյուխինի խոստովանությամբ ֆիլմը մնում է դերասանի համար ամենասիրվածներից մեկը։

Ֆիլմը Ռուսաստանում թողարկվել է արտոնագրված տեսաերիզներով (տեղայնացնող՝ «Восток В»)։


== Ծանոթագրություններ ==
Սելիա Մարինա

Սելիա Մարինա (իտալերեն՝ Sellia Marina), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 5764 մարդ, բնակչության խտությունը կազմում է 141,1 մարդ/կմ²։ Զբաղեցնում է 40,9 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 0961։


== Ժողովրդագրություն ==
Բնակչության աճը


== Արտաքին հղումներ ==
Քաղաքապետարանի պաշտոնական կայք


== Ծանոթագրություններ ==
Սանատորի Բորոկ

Սանատորի Բորոկ (ռուս.՝ Санаторий Борок), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 603 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինգա

Ինգա, իգական անձնանուն, սկանդինավյան և գերմանական ծագմամբ, որը նշանակում է «Ինգվիի պաշտպանության տակ գտնվող» (գերմանական պտղաբերության աստվածուհի)։
Այդ անվան արական ձևեր են՝ Ինգվար, Ինգո, Ինգոլֆ, Իգոր։
Գերմաներենից թարգմանաբար Ինգա անունը նշանակում է «առատության, հարստության, լիության համար»։
Մեկ այլ կարծիքի համաձայն դա աստվածուհի Ֆրեայի անունն է, քանի որ Ֆրեան ոչ թե անուն է, այլ տիտղոս, որը թարգմանվում է, որպես տիրուհի։


== Անուն կրողներ ==
Ինգա, Անուշ Արշակյաններ
Ինգա (Պարաիբա)
Ինգա Ֆիշեր-Յալմարս


== Տարբերակները և ածանցյաները ==


=== Գերմանական ===
Inga - Ինգա
Inge - Ինգե
Inke - Ինկե
Inka - Ինկա
Inken - Ինկեն


=== Նորվեգական ===
Inga - Ինգա
Inge - Ինգե
Inger - Ինգեր
Ingegerd - Ինգեգերդ (Ինգեգեր)
Ingegjerd - Ինգեյեր
Ingjerd - Ինգյեր
Ingrid - Ինգրիդ
Ingunn - Ինգուն
Ingveig - Ինգվեյ
Ingvild - Ինգվիլ
Աստերոիդների ցանկ (324001-324100)

Աստերոիդների ցանկ (323901-324000)  • Աստերոիդների ցանկ  • Աստերոիդների ցանկ (324101-324200)
 Աստերոիդների ցանկ (323901-324000)  • Աստերոիդների ցանկ  • Աստերոիդների ցանկ (324101-324200)
(6742) Բիանդեպեյ

(6742) Բիանդեպեյ (անգլ.՝ Biandepei), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 8-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,333441 ա. մ., առավելագույնը մոտենում է 1,9305 ա. մ. հեռավորության վրա և հեռանում 2,7364 ա. մ.։ Արեգակի շուրջ մեկ ամբողջական պտույտ է կատարում 1301,95 երկրային օրվա ընթացքում, իր ուղեծրով շարժվելով միջինում 0,276509 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6742) Բիանդեպեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շևչենկովո (գյուղ, Պերվոմայսկի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1700 թվականին։
2001 թվականի տվյալներով Շևչենկովո գյուղում բնակվում էր 40 մարդ։ Բնակավայրը զբաղեցնում է 0,206 կմ² տարածք։ Բնակչության խտությունը կազմում էր 194,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիկսել (հեռուստաալիք)

Պիկսել (ուկրաիներեն՝ Пиксель), Ուկրաինական մանկական հեռուստաալիք։ Շուրջօրյա հեռուստաեթերի հիմնում ընկած են կրթական, զարգացնող և դաստիարակչական արտադրանք նախադպրոցական տարիքի երեխաների համար։ Եթեր է հեռարձակվում 2012 թվականի ապրիլի 15-ից, լուծարված «Enter Music» երաժշտական հեռուստաալիքի հաճախականությամբ։ Պատկանում է «U.A. Inter Media Group» մեդիախմբին։


== Արտաքին հղումներ ==
Պաշտոնական կայք (ուկր.)
Հեռուստաալիքի եթերային և արբանյակային հաճախականությունները(չաշխատող հղում) (ուկր.)
Վորովկա (Պրայի վտակ)

Վորովկա (ռուս.՝ Воровка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պրա գետի ձախ ափում՝ 141 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026382
Հիդրոլոգիական ուսումնասիրությունների կոդը - 110002638
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալոյուլդիբաևո

Մալոյուլդիբաևո (ռուս.՝ Малоюлдыбаево, բաշկիրերեն՝ Бәләкәй Юлдыбай), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուզեյրու դու Սուլ (Ակրի)

Կրուզեյրու դու Սուլ (պորտ.՝ Cruzeiro do Sul), համայնք Բրազիլիայում՝ Ակրի նահանգի կազմում։ Գտնվում է Վալի դու Ժուրուայի մարզում։ Մտնում է Կրուզեյրու դու Սուլի գավառի կազմի մեջ։ Բնակչությունը կազմում է 73 948 մարդ՝ 2007 թվականի տվյալներով։ Գրավում է 7 924,943 կմ2 տարածք։ Բնակչության խտությունը՝ 9,3 մարդ/կմ²։


== Պատմություն ==
Քաղաքը հիմնադրվել է 1904 թվականին։ Քաղաքի տոնը նշվում է սեպտեմբերի 12-ին։


== Վիճակագրություն ==
Համախառն ներքին արդյունքը 2005 թվականի դրությամբ կազմում է 391 943 հզր. ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2005 թվականի դրությամբ կազմում է 4647,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,668 (տվյալները՝ ՄԱԿ-ի զարգացման ծրագրի)


== Աշխարհագրություն ==
Կլիման հասարակածային է։


== Սպորտ ==
Քաղաքում գործում է «Նաուաս» ֆուտբոլային ակումբը։
Մորից Շտոպպելկամպ

Մորից Շտոպպելկամպ (գերմ.՝ Moritz Stoppelkamp, ռուս.՝ Мо́риц Што́ппелькамп , դեկտեմբերի 11, 1986(1986-12-11), Դույսբուրգ, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի ֆուտբոլիստ, «Պադերբորն 07» ակումբի կիսապաշտպան։


== Կարիերա ==
Խաղալով «Վիկտորիա», «Դույսբուրգ» և «Ֆորտունի» երիտասարդական ակումբներում, Շտոպպելկամպը 2004 թվականին եկավ «Էսսանից» «Ռոտ Բայս»։ Նա ակումբի համար խաղաց մինչև 19 տարեկանը, ապա 2005 թվականին անցավ առաջին ակումբ։ 2006 թվականին վարձավճարով խաղացել է Էրֆրուրտաի մեկ անուն անվանումում, որտեղ նա դարձավ հիմնական խաղացող։
08/09 մրցաշրջանի սկզբին Շտոպպելկամպը գնաց «Ռոտ Վայս» Օբերխազենից, հանդես գալով Երկրորդ Բունդեսլիգայում։ Նա դեբյուտ եղավ 2008 թվականի օգոստոսի 17-ին։ Ընդամենը երկու տարում Շտոպպելկամպը անցկացրեց 46 խաղ Օբերհաուզեն ակումբում։


== Նվաճումներ ==
 Գերմանիա «Հաննովեր 96»

1/4 եզրափակիչ Եվրոպայի լիգայի 2011/2012 մրցաշրջանում


== Ծանոթագրություններ ==


== Արտաքին հղումներ ==
Անձի պրոֆիլը fussballdaten.de կայքում
Խաղացողի պրոֆիլը weltfussball.de կայքում
Խաղացողի պրոֆիլը kicker.de կայքում
Մարիուշ Կազանա

Մարիուշ Կազանա (լեհ.՝ Mariusz Kazana, օգոստոսի 5, 1960(1960-08-05), Բըդգոշչ, Լեհաստան - ապրիլի 10, 2010(2010-04-10), Սմոլենսկ, Ռուսաստան), լեհ քաղաքական գործիչ, դիվանագետ։


== Կենսագրություն ==
Ավարտել է Վարշավայի համալսարանի իրավագիտության բաժինը։ 1988 թվականից աշխատել է Լեհաստանի արտաքին գործերի նախարարությունում։
1989-1992 թվականներին եղել է Արտաքին գործերի նախարարության եվրոպական դեպարտամենտի ավագ խորհրդականի պաշտոնում։
1992-1996 թվականներին աշխատել է Փարիզում Լեհաստանի դեսպանատան առաջին քարտուղարի պաշտոնում։
Այնուհետև 1996-1999 թվականներին եղել է Արևմտյան Եվրոպայի ԱԳՆ դեպարտամենտի նախարարի խորհրդական։
1999-2003 թվականներին նորից աշխատել է Փարիզում՝ նախարարի պաշտոնում։
2003-2005 թվականներին ղեկավարել է Լեհաստանի ԱԳՆ Եվրոպական միության դեպարտամենտի համատեղ արտաքին քաղաքականության և անվտանգության բաժինը։
2005-2006 թվականներին եղել է արտաքին քաղաքականության ռազմավարության և պլանավորման դեպարտամենտի տնօրենի տեղակալ։
2006 դարձել է առաջին բյուրոյի արտաքին ծառայության գլխավոր գործադիր տնօրեն։
2008 թվականի փետրվարի 11-ին նշանակվել է ԱԳՆ դիվանագիտական արարողակարգի տնօրեն։
Մահացել է 2010 թվականի ապրիլի 10-ին Սմոլենսկի մոտ նախագահական ինքնաթիռի ավիավթարից։ Փորձագետները պարզել են, որ Մարիուշ Կազանան աղետից առաջ եղել է օդաչուների խցիկում և նրանց հետ խոսել է վայրէջքի մասին։
2010 թվականի ապրիլի 20-ին հուղարկավորվել է Վարշավայի Պովոնզկի զինվորական գերեզմանատանը։
Տիրապետել է ֆրանսերենի և անգլերենի։ Ունեցել է լեհ-ֆրանսիական հարաբերությունների թեմատիկայի վերաբերյալ հրապարակումներ։
Ամուսնացած է եղել, ունեցել է չափահաս դուստր։


== Մրցանակներ ==
Լեհաստանի Վերածննդի շքանշանի սպայական խաչ (2010 թվական, հետմահու)։
Լեհաստանի ԱԳՆ Պատվո նշան «Bene Merito» (2010 թվական, հետմահու)։
Պորտուգալիայի պատվո շքանշանի Մեծ խաչի ասպետ(2008)։


== Ծանոթագրություններ ==


== Արտաքին հղումներ ==
Биография на сайте Газеты выборчей(լեհ.)
Биография на сайте Фондa имя Мариушa Казаны(լեհ.)
Դելեկ Դերեսի

Դելեկ Դերեսի, գետ Պարսից ծոցի ավազանում, Արևմտյան Եփրատի վտակ Գայլ գետի օժանդակը։ Սկիզբ է առնում Անտիպոնտական լեռներից։


== Ծանոթագրություններ ==
Ստորգետնյա ջրեր

Ստորգետնյա ջրեր, երկրակեղևի տարբեր խորություններում՝ ապարային կազմավորումների ճեղքվածքներում և ծակոտիներում գտնվող ջրեր։ Ստորգետնյա ջրերի ջրհավաք ավազանը ջուր է ստանում գետերից, վտակներից, ինչպես նաև՝ անձրևներից։
Ունեն են խմելու, ոռոգման, ինչպես նաև կենցաղային օգտագործման նշանակություն։ Տաք աղբյուրների ջրերով հնարավոր է ջերմատների և բնակարանների ջեռուցում իրականացնել։
Ստորգետնյա հանքային ջրերն ունեն բուժիչ հատկություններ։


== Տեսակներ ==
Տարբերում են ծանրահակ, գոլորշանման, թաղանթային, մազանոթային, բյուրեղային, պինդ (սառույց) և այլ ստորերկրյա ջրեր։ Ծանրահակը (գրավիտացիոն) ապարների ճեղքերով ազատ հոսող ջուրն է, որով հագեցած ապարաշերտերն առաջացնում են ջրառատ հորիզոններ։ Մակերևույթից հաշված՝ առաջին՝ ոչ ճնշումային ջրատար հորիզոնը գրունտային ջրերի հորիզոնն է, որից վեր աերացիային (օդավորման) գոտին է, որտեղ հանդիպում են ստորերկրյա ջրերի ժամանակավոր կուտակներ՝ վերնաջրեր։
Գրունտային ջրերից ներքև տեղադրված են հիմնականում ճնշումային՝ արտեզյան ջրերի միջշերտային հորիզոնները։ Ստորերկրյա ջրերը բնական լուծույթներ են՝ հագեցած ավելի քան 60 քիմիական տարրերով, միկրոօրգանիզմներով և գազերով։
Ըստ հանքայնացման աստիճանի՝ լինում են քաղցրահամ, կիսաքաղցրահամ, հանքային, ըստ ջերմաստիճանի՝ գերսառը, սառը, գոլ, տաք և գերտաք, ըստ ծագման՝ ներծծման, խտացման, նստվածքակուտակումային և մագմայական։ Ստորերկրյա ջրերը երկրի ջրային պաշարների մաս են․ կապ են ստեղծում քարոլորտի, ջրոլորտի, մթնոլորտի, կենսոլորտի միջև, շահագործման ընթացքում վերականգնվում են (հիմնականում մագմայական ջրերի հաշվին)։ Ջրատար հորիզոններն առաջացնում են ստորերկրյա ջրերի հանքավայրեր։


== Հայաստանում ==
Օգտագործման բնույթով Հայաստանում տարբերում են խմելու, տեխնիկական, արդյունաբերական և հանքային ջրեր։
Հայաստանում ստորերկրյա ջրերի դերը մեծ է գետերի հոսքի ձևավորման գործում, քանի որ տարածքի զգալի մասի ապարները հրաբխային են՝ ծակոտկեն, ճեղքավորված։ Մթնոլորտային տեղումները, ներծծվելով, առաջացնում են ստորերկրյա հոսք, որի մի մասը Երկրի մակերևույթ Է դուրս գալիս՝ սնելով գետերը։ Հայաստանում ստորերկրյա սնման բաղադրիչը մեծ է հետևյալ գետերում՝ Մեծամոր՝ 93%, Աշոցք՝ 85%, Գավառագետ՝ 83%, Մասրիկ՝ 78%, Գորիս՝ 73%, Ազատ՝ 69%, Ախուրյան՝ 59%, Որոտան՝ 54%, Արփա՝ 53%, Քասաղ՝ 51% և այլն։ Ներկայումս բնապահպանական լուրջ խնդիր է ստորերկրյա ջրերի անաղարտության պահպանումը։


== Ծանոթագրություններ ==
Իսմայիլիա

Իսմայիլիա (արաբ․՝ الإسماعيلية‎‎), քաղաք Եգիպտոսում, Իսմայիլիա ջրանցքը Տիմսախ լճին (որով անցնում է Սուեզի ջրանցքը) միանալու տեղում։ Երկաթուղային և խճուղային ճանապարհների հանգույց է։ 167,5 հազար բնակչություն (1970)։ Կա հեռուստացույցների և ռադիոապարատուրայի հավաքման գործարան, շրջակայքում՝ շինարարական քարհանք։ Հիմնադրվել է 1863 թվականին, Սունգի ջրանցքի կառուցման ժամանակ։
Մայիս

Մայիսը գարնան վերջին ամիսն է, տարվա 5-րդ ամիսը։ Ունի 31 օր։
Մայիս ամիսը նվիրված է հռոմեացիների Մայա (հունարեն Մայիոս) աստվածուհուն, որը համարվում էր Մերկուրիոսի (Հերմեսի) մայրը, Ատլանտի դուստրը։
Մայա աստվածուհու տոնը նշվում էր մայիս ամսին և կոչվում էր սիրուն մայիս։ Նրա պատվին մայիսի մեկին մեծ զոհաբերություններ էին մատուցում։
Հին հայերի մոտ այս ամիսը կրել է մարերի անունը։


== Բառաստեղծում ==
Մայիսյան բզեզ՝


== Բանահյուսություն ==
Մայիսին բացվում է վարդը,
Սոխակը՝ երգում անուշակ։


== Կենդանաշրջանի նշաններ ==
Մայիս ամսին ծնվածների կենդանաշրջանի նշաններն են՝

Ցուլը՝ մինչև ամսի 21-ը ծնվածների համար;
Երկվորյակները՝ ամսի 22-ից հետո ծնվածների համար։


== Կարևոր օրեր ==
Մայիսի 1-ը աշխատավորների միջազգային օրն է շատ երկրներում;
Մայիսի 3-ը սահմանադրության օր է Լեհաստանում և Ճապոնիայում;
Մայիսի 4-ը Դանիայի ազատագրության օրն է, երբ նշվում է 1940 թ. ապրիլի 9-ից մինչև 1945 թ. մայիսի 4-ը տևած գերմանական օկուպացիայի ավարտը;
Մայիսի 5-ը երեխաների օրն է Ճապոնիայում և Կորեայում;
Մայիսի 5-ը Նիդերլանդներում նշվում է գերմանական օկուպացիայից ազատագրվելու օրը;
Մայիսի 8-ը հաղթանակի օր է նշվում Արևմտյան Եվրոպայում;
Մայիսի 9-ը հաղթանակի օր է նշվում նախկին Խորհրդային Միության երկրներում;
Մայիսի 17-ը Նորվեգիայի սահմանադրության օրն է;
Մայիսի 24-ը էրիթրեայի անկախության օրն է (Եթովպիայից);
Եկատերինովկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1799

1799 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1799 թվականն է, 
XVIII դարի 99-րդ տարին։


== Դեպքեր ==
Փետրվար 10-Ալեքսանդր Պուշկին-Ռուս բանաստեղծ և գրող, Ռոմանտիզմի ներկայացուցիչ (վ. 1837)
Ֆրանսիական հեղափոխության ավարտը


== Ծնունդներ ==
Միխայ Տանչիչ, հունգարացի հեղափոխական դեմոկրատ


== Մահեր ==
Ջորջ Վաշինգտոն
Ղուկաս Ա Կարնեցի, Ամենայն Հայոց կաթողիկոս 1780 թվականից։ Հաջորդել է Սիմեոն Ա Երևանցուն
Լուձարո Սպալանցանի, իտալացի բնագետ
Մարինո (գյուղ, Գատչինսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոմկի (գյուղ, Պոտապովսկոե գյուղական բնակավայր)

Անվան այլ կիրառումների համար տե՛ս՝ ԼոմկիԼոմկի (ռուս.՝ Ломки), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բետանկուր սյուր Սոմ

Բետանկուր սյուր Սոմ (ֆր.՝  Béthencourt-sur-Somme), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 134 մարդ, բնակչության խտությունը` 46.69 մարդ/կմ²։ Բնակավայրը զբաղեցնում է 2.87 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 24։ Ակտիվության ցուցանիշը կազմում է 72,1 %։ 62 աշխատունակ մարդկանցից աշխատել է 54 անձ (29 տղամարդ և 25 կին)։ Գործազուրկ են եղել 8 անձ (4 տղամարդ և 4 կին)։ 24 անաշխատունակներից 5 եղել են աշակերտներ կամ ուսանողներ, 12-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրևենա (նոմոս)

Գրևենա (հուն․՝ Γρεβενά), նոմոս Հունաստանի Հանրապետության կենտրոնում։ Վարչականորեն մտնում է Արևմտյան Հունաստան պերիֆերիայի կազմի մեջ։
Նոմոսի վարչական կենտրոնը համարվում է Գրևենա քաղաքը։
Ըստ 2011 թվականին Հունաստանում անցկացված մարդահամարի տվյալների՝ նոմոսի բնակչությունը կազմում է 37 947 մարդ։ Հիմնական բնակիչները հույներն են, որոնք խոսում են հունարենով։
Նոմոսը զբաղեցնում է 2291 կմ² տարածք։


== Ծանոթագրություններ ==
Մայքելսոնի փորձ

Մայքելսոնի փորձ Լույսի արագության վրա Երկրի շարժման ազդեցությունը չափելու նպատակով 1881 թվականին Մայքելսոնի կատարած փորձը։ Մայքելսոնի փորձի բացասական արդյունքը հարաբերականության հատուկ տեսության հիմքում ընկած փորձնական կարևոր Փաստերից էր։ 19-րդ դարի վերջին ֆիզիկայում ընդունված էր այն տեսակետը, թե լույսը տարածվում է ինչ-որ հատուկ միջավայրում՝ եթերում։ Անշարժ եթերի վարկածի համաձայն՝ լույսի արագությունը Երկրի նկատմամբ պետք է կախված լինի եթերում Երկրի շարժման ուղղության նկատմամբ լուսային ճառագայթի ունեցած ուղղությունից։ Փորձը կատարվել է Մայքելսոնի հավասարաբազուկ ինտերֆերոմետրով, որի բազուկներից մեկն ուղղվում էր Երկրի շարժման ուղղությամբ, իսկ մյուսը՝ դրան ուղղահայաց։ Ամբողջ սարքը 90°-ով շրջելիս՝ ճառագայթների ընթացքների տարբերությունը պետք է փոխի նշանը, որի հետևանքով և պետք է շեղվի ինտերֆերենցիոն պատկերը։ Հաշվարկը ցույց է տվել, որ այդ շեղումը՝ Δ= (2l/λ) (ν2/c2), որտեղ l-ը ինտերֆերոմետրի բազուկի երկարությունն է, λ-ն՝ կիրառված լույսի ալիքի երկարությունը, c-ն՝ լույսի արագությունը եթերում, v-ն՝ Երկրի ուղեծրային արագությունը։ Քանի որ Երկրի ուղեծրային շարժման դեպքում v/c մեծությունը 104 կարգի է, ապա սպասվող շեղումը շատ փոքր է և այդ Փորձում կազմում էր ընդամենը 0, 04։ Այսուհանդերձ, Մայքելսոնի այդ փորձը բավական էր համոզվելու համար, որ անշարժ եթերի վարկածը ճիշտ չէ։ 1885-1887 թվականներին Մայքելսոնը է. Ու. Մոռլիի հետ նոր փորձեր է կատարել սնդիկի մեջ լողացող զանգվածեղ սալի վրա տեղադրված ինտերֆերոմետրով։ Չափումները դարձյալ հաստատել են Մայքելսոնի փորձի բացասական արդյունքը։ Հետագայում Մայքելսոնի փորձը բազմիցս կրկնվել է։ 1958 թվականին Կոլումբիայի համալսարանում (ԱՄՆ) մեկ անգամ ևս ցույց է տրվել անշարժ եթերի բացակայությունը։ Դասական ֆիզիկան ի վիճակի չէր բացատրելու Մայքելսոնի փորձի բացասական արդյունքը և այն համաձայնեցնելու շարժվող միջավայրերի էլեկտրադինամիկայի այլ երևույթների հետ։ Մինչդեռ հարաբերականության տեսության մեջ լույսի արագության հաստատուն լինելը հաշվարկման բոլոր իներցիալ համակարգերում ընդունվում է իբրև բազմաթիվ փորձերով հաստատված պոստուլատ։
Պերշոտրավնևոե (ավան, Բոգոդուխովի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1921 թվականին։
2001 թվականի տվյալներով Պերշոտրավնևոե ավանում բնակվում էր 319 մարդ։ Բնակավայրը զբաղեցնում է 1,99 կմ² տարածք։ Բնակչության խտությունը կազմում էր 160,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վասիլի Կուշնարյովի եկամտաբեր տուն

Վասիլի Կուշնարյովի եկամտաբեր տուն (ռուս.՝ Доходный дом Василия Кушнарёва), շենք Դոնի Ռոստովի Պուշկինի փողոցում (տուն №51)։ Առանձնատունը կառուցվել է 1900-ական թվականների սկզբին։ Այն պատկանել է ռոստովցի հայտնի գործարանատեր Յակով Կուշնարյովի եղբորը` Վասիլի Սեմյոնովիչ Կուշնարյովին։ Ներկայումս շենքը Հարավային ռազմական օկրուգի տնօրինության տակ է։ Վասիլի Կուշնարյովի եկամտաբեր տունն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Եկամտաբեր տունը կառուցվել է 1900-ական թվականների սկզբին` Յակով Կուշնարյովի ծխախոտի ֆաբրիկայից ոչ հեռու։ Առանձնատունը պատկանել է նրա ավագ եղբորը` Վասիլի Կուշնարյովին։ Եկամտաբեր տան բակից ելք կար դեպի հեղինակավոր «Բուֆֆ ամառային թատրոն-զբոսայգի»։ Կուշնարյովի տանը տեղավորված էր բակի կողմից բաց պատշգամբով ռեստորան։
Խորհրդային իշանության հաստատումից հետո 1920-ական թվականներին շենքն ազգայնացվեց և հանձնվեց Հյուսիսկովկասյան ռազմական օկրուգի տնօրինությանը։ Կուշնարյովի նախկին տանը սկսեց գործել ճաշարան։
Հայրենական մեծ պատերազմի տարիներին ավերվել է շենքի տանիքը, որը հետո վերականգնել են որոշ փոփոխություններով։ 2012 թվականին Հյուսիսկովկասյան ռազմական օկրուգի շտաբն անցկացրել է շենքի վերանորոգում, որի ընթացքում ձևափոխվել է տանիքը և փոխվել ճակատի տեսքը։


== Ճարտարապետություն ==
Եկամտաբեր տան ճակատը ձևավորված է արևելյան ոճով, ինչը բնորոշ է այն ժամանակների ակումբային շենքերին։ Շինությունը երկհարկանի է, բարձր ցոկոլով։ Վերին հարկի լուսամուտատեղերն ունեն կիսաշրջանաձև ավարտ։ Պատուհանների կամարաղեղները հենվում են բյուզանդական կրկնակի սյուներին։ Ճակատն ավարտվում է ցածր ճաղաշարով բարձր քիվով։ Շենքը զարդարում են արևելյան նախշերով բազմաթիվ դեկորատիվ տարրեր։ Ի սկզբանե շենքի տանիքին կար գմբեթ, իսկ տան արևելյան մասում եղել է մարմարե սանդուղք։


== Ծանոթագրություններ ==
Ռեֆսումի համախտանիշ

Ռեֆսումի հիվանդություն (համախտանիշ) (պոլինևրիտաման ատաքսիա), հազվադեպ հանդիպող ժառանգական հիվանդություն է, որն արտահայտվում է ճարպաթթուների հատուկ α-օքսիդացման ֆերմենտի արտադրության անբավարարության պատճառով, որի արդյունքում մարդու օրգանիզմում կուտակվում է ֆիտանաթթու։ Նրա կոնցենտրացիան մեծանում է կենտրոնական և ծայրամասային նյարդային համակարգի բջիջներում, ինչպես նաև ներքին օրգանների հյուսվածքներում։ Որոշ ժամանակ անց այս թթվի պարունակությունը միելինում աճում է մինչև դրանում առկա ճարպաթթուների ընդհանուր քանակի կեսը, ինչը հանգեցնում է լիպիդների պերօքսիդացման և միելինային թաղանթի բնազրկման։
Խանգարումն անվանվել է նորվեգացի նյարդաբան Սիգվալդ Բեռնարդ Ռեֆսումի (1907–1991) անունով։


== Ֆիզիոլոգիական ազդեցություն ==
Ախտամորֆոլոգիապես նկարագրվում է ինտերստիցիալ հիպերտրոֆիկ պոլինեյրոպաթիայի պատկեր՝ ծայրամասային նյարդերի ճարպային դեգեներացիայով, հաճախ ողնուղեղի առաջային եղջյուրների բջիջների, հետին արմատիկների, ենթակեղևային հանգույցների, լսողական, տեսողական և հոտառական նյարդերի դեգեներատիվ փոփոխություններով։


== Դրսևորումներ ==
Այն ժառանգվում է աուտոսոմային ռեցեսիվ եղանակով։ Հաճախ դրսևորվում է մանկության կամ պատանեկության տարիներին՝ աստիճանաբար զարգացող ուղեղային ատաքսիա, պոլինեյրոպաթիա ՝ ամիոտրոֆիաներով և պարեզներով, խլություն, անքնություն, տեսողության սրության նվազում, գիշերային կուրություն, տեսողական դաշտերի համակենտրոն նեղացում, պիգմենտավորված ցանցաթաղանթ։ Նկարագրվում են ոսկրային դեֆորմացիաների դեպքեր՝ ողնաշարի կորության, Ֆրիդրեյխի ոտնաթաթի ձևավորման, քսերոդերմայի տիպի իխտիոզի, կատարակտի և սրտամկանի ախտահարումների տեսքով։ Հիվանդության ընթացքը դանդաղ է զարգանում։ Տարբերակված ախտորոշումն իրականացվում է Շարկո-Մարի-Տուտի նյարդային ամիոտրոֆիայի, Ֆրիդրեյխի հիվանդության, պոլինեյրոպաթիաների հետ։ Ախտորոշումը հաստատելու համար օգտագործվում է արյան և մեզի մեջ ֆիտանաթթվի մակարդակի որոշումը։


== Բուժում ==
Բուժման հիմնական միջոցառումն է կանաչ մրգերի ու բանջարեղենի սահմանափակումը, որոնք պարունակում են քլորոֆիլ։ Պլազմաֆերեզը, որն արյունից հեռացնում է ֆիտանաթթուն, կարող է արդյունավետ լինել։